"Patt" on sanskritis papa, mida võib tõlkida ka sõnadega 'pahe, kuritegu'. Patt on lihtsalt paha tegu. Budismis rõhutatakse alati kolme liiki tegusid: esiteks, kõne ehk keelega tehtud teod; teiseks, teadlikult ehk meelega tehtud teod; ja kolmandaks ihu ehk kehaga tehtud teod. Patt ei ole ainult tehtud tegu, vaid see on teovili, mis säilib. Teo - karma - kõrval on ka karmaphala - 'teovili'. Iga tegu  annab oma kindla vilja ja neist viljadest saadakse lahti, kui toetutakse virgumismeelele. Sanskriti keeles on pealkiri papa-desana, mis sõna-sõnalises ...